stanford-oval/wikipedia huggingface dataset:
תאוריית היסטוריית החיים
היבט אבולוציוני > הזדווגות מול הורות

בשונה מנשים, גברים יכולים לפזר את זרעם ולהפוך לאבות בכל משגל מיני. נשים לעומתם, יכולות להפוך לאימהות כל שנתיים, בערך, מרגע כניסתן להיריון. זו הסיבה שנשים יותר בררניות בבחירת הפרטנר לקיום יחסי מין, ולכן עבורן האקט המיני יכול להיתפס כמשמעותי יותר.
לפני המצאת אמצעי המניעה, נשים נאלצו לשלם מחיר כבד על בחירת בן זוג באופן שאינו בררני. בחירת בן זוג שאינו חזק מבחינה גנטית יכול להוביל להולדת צאצא חלש שלא ימשיך את הגנים שלה. לעומת זאת, אמא הנוטה לברור את בני זוגה לקיום יחסי מין, תבחר בבן זוג חזק בעל גנים מובחרים ותוליד צאצא חזק שימשיך את הגנים שלה, וכך יהיה בעל סיכוי גבוה יותר לשרוד.
בררנות מסוג זה בעבר הצביעה על בחירה איכותית, וזו הסיבה שנשים בררניות גם כיום, אף על פי שידוע שלא כל אקט מיני מוביל בהכרח להפריה.
גברים לא נאלצו לשלם על בחירה שגויה כיוון שהם יכולים לפזר את זרעם ועל ידי כך להבטיח שהגנים שלהם יעברו הלאה. גברים שנמצאים עם אישה אחת עלולים לאבד באופן פיזיולוגי את הסיכוי להוליד הרבה ילדים, וזו הסיבה שהיום גברים רואים בסקס כלי ביטוי מרכזי גם כשידוע להם שלא כל אקט מיני יוביל להפריה. כתוצאה מכך, נראה כי גברים אמורים לרצות קשרים לטווח קצר.
ובכל זאת, כיצד זוגיות ממושכת נבנית? כאן נכנס עניין שקלול התמורות. האסטרטגיה הטובה ביותר עבור רוב הגברים תערב מאמץ גבוה למציאת בת זוג, ועבור נשים האסטרטגיה הטובה ביותר תכיל בתוכה מאמץ למציאת פרטנר להבאת צאצאים (הורות). נראה כי הוצאת אנרגיה של גברים על מציאת פרטנרית לקשר קצר טווח תפגע ביכולת השקעת האנרגיה להוליד צאצאים, ולכן עדיפה האופציה לקשר ארוך טווח.
כמו כן, ניתן להסביר את הצורך במציאת פרטנר לטווח ארוך על ידי המערכת הביולוגית שלנו. זוגיות והורות הן תוצאה של משיכה המאופיינת בחשיבה אינטנסיבית על אובייקט פוטנציאלי לבן זוג וכמיהה עזה לאיחוד רגשי עמו. המשיכה הזו מקושרת לרמות גבוהות של דופמין ונוראפינאפרין ורמות נמוכות של אינדולמין וסרוטונין במוח. מערכת הרגשות הזו מתפתחת לראשונה כדי לקבוע את בחירת בן הזוג ולאפשר לפרטים לבחור בין בני זוג פוטנציאלים, ועל ידי כך לחסוך באנרגיה ולהתמקד בפרטים בעלי גנים מובחרים. אדם יכול להתעניין בפרטנר רק עבור מטרות מיניות והנאה ומבלי לרצות להיות מעורב בקשר רומנטי עם אותו פרטנר. ההיקשרות הזו יכולה להיות מוסברת על ידי המערכת הביולוגית בגופנו המשחררת את ההורמון וזופרסין בקרב גברים, ובקרב נשים את ההורמון אוקסיטוצין, שגורמים לנו להיקשר לאותו פרטנר ולרצות להיות יותר בקרבתו. כך אנו מונעים על ידי חיסכון באנרגיה כדי למצוא את בן הזוג האידיאלי בהתאם למערכות הפועלות בגופנו ולשינויים האבולוציוניים שהתרחשו במהלך היסטוריית החיים.
מבחינת שקלול התמורות קיימות התנהגויות מיניות לא אדפטיביות. נשים הנמצאות במערכת יחסים ארוכת טווח, במהלך הביוץ יטו לחפש אחר גברים בעלי 'גנים מובחרים', אך כיוון שהן נמצאות בקשר ארוך טווח ומספק הן יבחרו לקיים יחסי מין עם בן זוגן הנוכחי, וזאת על מנת לשמר את מערכת היחסים הקיימת. זוהי דוגמה קלאסית להטיית הפוקוס האבולוציוני ואדפטציה של מנגנונים עתיקים למציאות כיום.
היבט פסיכולוגי אישיותי > גורם ה-K

לאור המחלוקות השונות שנוצרו בין חוקרי האבולוציה בנוגע להשפעתה של השונות האינדיבידואלית הקיימת בין בני האדם, עלתה ההבנה שלא די בהסבר הבדלים בין-מיניים והבדלים בין-קבוצתיים, אלא יש גם צורך בלהבין הבדלים אישיותיים. לאור העובדה שמחקרים מצאו שהבדלים אישיותיים קשורים למאפיינים ביולוגיים שונים כגון אריכות ימים ופוריות, נוצרה תאוריית 'ה K הדיפרנציאלית' שיצרה רצף הממקם מאפיינים אישיותיים אנושיים שונים הקשורים לאסטרטגיות היסטוריית חיים לפי גורם ה-k. תאוריה זו בתחילתה סיווגה מינים שונים לפי גורם ה-k וגורם ה-r, כאשר גורם ה-k דומה במשמעותו להיסטוריית חיים איטית וגורם ה-r דומה במשמעותו להיסטוריית חיים מהירה. לאחר מכן, חוקרים החלו להשתמש בגורם ה-k כדי להסביר הבדלים אינדיבידואליים בתוך מין מסוים. אצל המין האנושי, אסטרטגיות היסטוריית חיים קשורות למבנה המשפחתי, אינטליגנציה, התנהגות מינית וכן לאישיות. מאז המצאתו של רצף זה, חוקרים רבים הרחיבו את הגדרתו ויצרו שאלונים שונים על מנת להגדיר בצורה הטובה ביותר אסטרטגיות היסטוריית חיים.
היבט פסיכולוגי אישיותי > גורם ה-K > פרמטרים אישיותיים

כמו בכל שאר הרצפים, גם ברצף זה אינדיבידואלים יכולים להיות נמוכים בגורם ה-k או גבוהים בו. אנשים בעלי רמות k נמוכות מעדיפים להקצות יותר מהאנרגיה שלהם, מזמנם וממשאביהם להזדווגות מאשר להורות, ואלו אנשים בעלי רמות k גבוהות יהיו בריאים יותר, יפתחו יציבות מנטלית ופיזית לאורך חייהם וישקיעו יותר בצאצאיהם ובני משפחתם. מחקר התנהגותי מגלה שאינדיבידואלים בעלי רמות k נמוכות עשויים להציג אימפולסיביות, הפקרות או התנהגות בעלת מוטיבציה קצרת מועד. כמו גם, לקיחת סיכונים רבים, התעלמות מחוקים חברתיים והשקעה הורית נמוכה בצאצאים. לעומת זאת, אינדיבידואלים עם רמות גבוהות של גורם ה- k נמנעים מלקחת סיכונים ומתנהגים באופן שיתופי, אלטרואיסטי וכן על פי חוקים חברתיים. נורמות חברתיות בחברות פוסט תעשייתיות ומתקדמות טכנולוגית רבות רואות באסטרטגיות עשירות בגורם ה-k כנחשקות בעוד שאסטרטגיות נמוכות k נתפסות כפחות מועדפות.
היבט פסיכולוגי אישיותי > גורם ה-K > אישיות במחקרי תאומים

מחקרי תאומים זהים ולא זהים הדגימו שגורם k אחראי ל-72% מהשונות. תוצאות אלה מראות על קיומו של גורם תורשתי משותף למאפיינים התנהגותיים וקוגניטיביים רבים של היסטוריית חיים.
היבט פסיכולוגי אישיותי > גורם ה-K > שאלוני אישיות

הרבה מדדים חדשים מסבירים מחדש את המבנה המקורי של היסטוריית חיי האדם שהוסבר על ידי תאוריית הגורם ה-k הדיפרנציאלי. המדדים הפופולריים יותר כוללים את הArizona Life History Battery (ALHB)-, Mini-K, High-K Strategy Scale ו-Super-K Factors (המשלב בתוכו את ה-ALHB או Mini-K עם מדדים אחרים כמו ערך הגורם הכללי של אישיות או גורם החמדנות). השוואה שיטתית של מדדים אלה הראו שה ALHB, Mini-K והSuper-K Factors מראים באופן החזק ביותר תכונות משותפות של היסטוריית חיים.
ביקורת על התאוריה

ביקורת מרכזית על תאוריית היסטוריית החיים היא שהמחקרים שנעשו בבחינת התאוריה הם מתאמיים ואינם יכולים להעיד על סיבתיות.
לדוגמה, תוחלת החיים יכולה להיות מושפעת מהסביבה (בסביבה בעלת חיות טרף רבות יש סיכוי גדול יותר למותו בטרם עת של האורגניזם), אך תוחלת החיים יכולה גם להשפיע על הסביבה (הסביבה, לאורך האבולוציה, הותאמה לצרכיו של האורגניזם).
ביקורת נוספת היא שהתאוריה שמה דגש רב על הסביבה בה האורגניזם חי. מדידת מאפייני היסטוריית חיים נעשית על ידי מודלים אופטימליים, ששקלול תמורות מהווה חלק מהם. על ידי שימת דגש ומדידה של מאפיינים אקולוגיים בלבד נדחקת השפעת הגנטיקה על האורגניזם ואינה מקבלת ביטוי רב בתאוריה.
ראו גם

שקלול תמורות אבולוציוני
אלון עדר

| --- | --- |

עדר בהופעה, 2017
 לידה:  8 ביולי 1983 (בן 41) תל אביב-יפו, ישראל ישראל
 מוקד פעילות:  ישראל 
 תקופת הפעילות:  מ-2011
 עיסוק:  זמר, נגן, מלחין
 סוגה:  אינדי רוק, רוק מתקדם, פופ, היפ-הופ
 כלי נגינה:  פסנתר, קלידים, גיטרה אקוסטית, גיטרה חשמלית, גיטרה קלאסית, גיטרה בס, גלוקנשפיל, קסיו
 שיתופי פעולה בולטים:  רונה קינן, יוני בלוך, ג'יין בורדו, יהודה עדר, תומר ישעיהו, נדב הולנדר.
 www.aloneder.com
 פרופיל ב-IMDb
 
אלון עדר (נולד ב־8 ביולי 1983) הוא זמר-יוצר ומוזיקאי ישראלי.
ביוגרפיה

עדר נולד ב-1983. אימו היא השחקנית מיקי קם ואביו הוא יהודה עדר, גיטריסט שהשתתף בהרכבים "תמוז" ו"דודה" וממייסדי בית ספר למוזיקה "רימון".
בשנות בית הספר היסודי וחטיבת הביניים למד בבית הספר לאומנויות בתל אביב, תחילה במגמת המוזיקה ולאחר מכן במגמת אומנות פלסטית.
בכיתות י'–י"א למד בבית הספר הפתוח הדמוקרטי ביפו.
בכיתה י"ב עבר לתיכון אלון ברמת השרון, למגמת מוזיקה.
שירת בלהקת חיל החינוך והנוער בצה"ל. מאוחר יותר למד זמן מה במסלול העיוני בבית הספר למוזיקה רימון.
בשנת 2005 חלה בסרטן האשכים ממנו החלים. ולאחר החלמתו בין השנים 2006–2010 עסק בהלחנת מוזיקה לסרטים ולהצגות תיאטרון.
חיים אישיים

עדר היה בזוגיות עם שני גבאי, במאית שביימה והפיקה חלק גדול מהווידאו קליפים שלו כגון "שיר לאמא", ו"קריית שמונה", ולהם שלושה ילדים.
מתגורר בפרדס חנה-כרכור.
דיסקוגרפיה

אלון עדר, היי פידליטי, 2011
אלון עדר ולהקה, היי פידליטי, 2011
Casio מטונף (מיני-אלבום), היי פידליטי, 2012
סיכום החיים עד עכשיו, היי פידליטי, 2014
Casio זעם, הוצאה עצמית, 2015
השמרנים שוב באופנה, תקליטי יהלום 2017
משתלבים בנוף, תקליטי יהלום 2018
מחשבות על הדרך, תקליטי יהלום 2018
סקיצות 1, תקליטי יהלום 2019
כן כן כן כן!, תקליטי יהלום 2022
סוכר טלוויזיה (עם תומר ישעיהו), תקליטי יהלום & הליקון 2022
החיים שלי פיגוע יפיפה, תקליטי יהלום 2023
הדלת הפתוחה, תקליטי יהלום 2025
הערות שוליים

1 2    מאיה פולק, ‏"היום אני חושב שכמו כולם זה גם טוב", בעיתון מקור ראשון, 13 בדצמבר 2018
↑  אור ברנע, אלון עדר: "הרבה עצבים וכלום רומנטיקה", באתר ynet, 16 ביולי 2012
↑  בין אלון לסדן: אלון עדר מראיין את נועם סדן, מגזין רעש
↑   בן שלו, אינדינגב: העוצמה של שני פלג, הרוקיינטלי של בראונר כנרות, ההמולה של חאסי, באתר הארץ, 21 באוקטובר 2017
↑   לעוף, לראות דינוזאורים וגם להעיר את אמא. מה ששמעתם, באתר הארץ, 3 באוגוסט 2021
↑  אביתר בנאי, אורפנד לנד, The Girls ועוד בפסטיבל יערות מנשה 2017, באתר וואלה, 20 במרץ 2017
↑  טקס פרסי אקו"ם לשנת תשע"ח 2018-19, אקו"ם
↑  שיתוף פעולה ייחודי של תזמורת המהפכה, אלון עדר ולהקה יחד עם אורחים מיוחדים: יעל אייזנברג, חמי רודנר, דורון טלמון ואפרת גוש. אתר הבמה: נותנים במה לתרבות
↑   בן שלו, אלון עדר הוציא ספר תווים שמסכם עשור. יומרני? בהחלט. מוצדק? גם, באתר הארץ, 14 באפריל 2021
↑   בן שלו, אלון עדר פיצח את אחד הסודות לכתיבת שיר פופ טוב, באתר הארץ, 15 במרץ 2022
↑  פלייליסט גלגלצ – מדינה בדרך עם הדר מרקס ובני כבודי 22 במרץ 2022, באתר גלגלצ, 22 במרץ 2022, בדיקה אחרונה ב־28 במרץ 2022
↑  אריאל פייגלין, אלון עדר ותומר ישעיהו בשיתוף פעולה מיוחד, באתר ערוץ 7, 7 ביולי 2022, בדיקה אחרונה ב־8 ביולי 2022
↑  וואלה! תרבות‏, מירי מסיקה ואלון עדר שרים אסי דיין: צפו ב"אבל אהבה", באתר וואלה, 20 באוגוסט 2023
↑  "זה האלבום הכי הרמוני שעשינו", באתר 103FM, ‏5 באוגוסט 2024
↑  אלון עדר ולהקה מילים אהבה ויין, באתר יוסמיוזיק - מוזיקה, המלצות וביקורת - יוסמיוסיק, ‏6 בינואר 2024
↑  "דרך הזהב": אלון עדר חושף שיר חדש ומספר על הפרידה מבת זוגו, באתר מעריב אונליין, 18 באוקטובר 2021
| אלון עדר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אלון עדר (2011) ‏•‏‏ אלון עדר ולהקה (2011) ‏•‏‏ סיכום החיים עד עכשיו (2014) ‏•‏‏ קסיו זעם (2015) ‏•‏‏ השמרנים שוב באופנה (2017) ‏•‏‏ משתלבים בנוף (2018) ‏•‏‏ מחשבות על הדרך (2018) ‏•‏‏ כן כן כן כן! (2022) ‏•‏‏ סוכר טלוויזיה (2022) ‏•‏‏ החיים שלי פיגוע יפיפה (2023) ‏•‏‏ הדלת הפתוחה (2025) |  |
| מיני-אלבומים | קסיו מטונף (2012) ‏•‏‏ הופעות חיות במפעל הפיס (2022) |  |
| אלבומי אוסף | סקיצות 1 (2019) |  |
| סינגלים | "את עוד תהיי איתי" ‏•‏‏ "קצת אהבה לא תזיק" ‏•‏‏ "סרטים" ‏•‏‏ "אזרח השמש ממזרח" ‏•‏‏ "שיר לאמא" ‏•‏‏ "אישה שלי" ‏•‏‏ "חוזר ועולה שם" ‏•‏‏ "חיה קטנה" ‏•‏‏ "ג'ון בלושי" ‏•‏‏ "בקול גדול" ‏•‏‏ "דרך הזהב" ‏•‏‏ "אין לך זכות לחנינה בעולם" ‏•‏‏ "אהבה עצמית" ‏•‏‏ "אומץ לאהוב" ‏•‏‏ "הזקן מברלין" ‏•‏‏ "הנשמה הכי נצחית שלי" ‏•‏‏ "אבל אהבה" ‏•‏‏ "שוב לא יכולתי לישון"‏•‏‏ "משהו בי חי" ‏•‏‏ "נשמה יקרה" ‏•‏‏ "פאסון" ‏•‏‏ "מילים אהבה ויין" |  |
| --- | --- |
בקרת זהויות :  NLI: 987007430557105171  MusicBrainz: 62340ac3-3d6a-4623-bc4b-f6a0323cc49d  VIAF: 827148632964030630006   WorldCat (עם VIAF): 827148632964030630006 
עדר בהופעה במאי 2017
מדוזצרטופס

| מדוזצרטופס |
| --- | --- |

תקופה
קרטיקון עליון, 77.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: Medusaceratops
מין:: מדוזצרטופס
מינים
 Medusaceratops lokii
שם מדעי
 Medusaceratops ‏ריאן, ראסל והראטמן, 2010

מדוזצרטופס (שם מדעי: Medusaceratops) הוא סוג של דינוזאור ממשפחת הצרטופסיים - הדינוזאורים בעלי הקרניים - שהתקיים בתקופת הקרטיקון בגיל הקמפן כ-77.5 מיליון שנה לפני זמננו. פירוש השם הוא "פנים בעלי קרניים של מדוזה" (צראט/קראט κερατ - קרן, אופס ωψ - פנים).
מדוזצרטופס ידוע משתי גולגולות חלקיות שכוללות בעיקר את עצמות העטרה. בעוד שהוא תואר לראשונה ב-2003 על ידי מייקל ריאן בעבודת הדוקטורט שלו, במשך שנים מאובניו זוהו בטעות כאלברטצרטופס ורק ב-2010, במאמר של מייקל ריאן, ד"ר אנתוני ראסל וסקוט הארטמן, הוא הוגדר רשמית כסוג נפרד וסיווג זה בוסס.
מדוזצרטופס חי בקרטיקון העליון בקמפן באמריקה הצפונית ושרידיו התגלו במונטנה שבארצות הברית בתצורת נהר ג'ודית. בהתחלה הוא נחשב לאחד הכסמוזאורים הקדומים ביותר, אך בחינה מחודשת של המאובנים העלתה שהוא השתייך לצנטרוזאורים (Centrosaurinae).
הוא היה בעל שתי קרניים ארוכות מעל אזור הגבות שהתעקלו קצת הצידה, וקרן אף קצרה. העטרה שלו הייתה בצורת לב מוארך, והיו בה שני "חלונות" בעצם שיצרו שקעים מכוסי עור צבעוני. מצדיה בלטו בליטות מחודדות גדולות ומעוקלות שפנו הצידה ויצרו לו מראה שהזכיר את ראשה של מדוזה המיתולוגית שנחשים יוצאים מראשה.
אורכו היה כ-6 מטר ומשקלו כ-2 טונות. כמו שאר הצרטופסיים הוא היה דינוזאור צמחוני שהלך על ארבע.
ב-2024 תואר הסוג לוקיצרטופס, שקרוב פילוגנטית ודומה מורפולוגית למדוזצרטופס, וביחד עם אלברטצרטופס הם מהווים את השבט Albertaceratopsini.
איור של מדוזצרטופס
מבט מהצד על השלד
הערות שוליים

↑  Ryan, Michael J.; Russell, Anthony P., and Hartman, Scott. (2010). "A New Chasmosaurine Ceratopsid from the Judith River Formation, Montana", In: Michael J. Ryan, Brenda J. Chinnery-Allgeier, and David A. Eberth (eds), New Perspectives on Horned Dinosaurs: The Royal Tyrrell Museum Ceratopsian Symposium, Indiana University Press, 656 pp. ISBN 0-253-35358-0.
גלית דיסטל-אטבריאן

ח"כ גלית דיסטל-אטבריאן לצד ח"כ נירה שפק בהשקת השדולה לקידום ענף המסעדנות בישראל
גלית דִיסְטֶל־אַטְבַּרְיָאן (נולדה ב-10 בינואר 1971, י"ג בטבת ה'תשל"א) היא חברת הכנסת מטעם מפלגת הליכוד. קודם לכן הייתה שרת ההסברה, פובליציסטית, שדרנית רדיו וסופרת ישראלית.
ביוגרפיה

נולדה ב-1971 בשם גלית אטבריאן, לפרווין (לאה) ולרחמים, שעלו לישראל מאיראן בשנת 1965. גדלה בירושלים. למדה בתיכון אורט. שירתה בצה"ל כמש"קית ת"ש בחיל האוויר. בעלת תואר ראשון בפילוסופיה מאוניברסיטת תל אביב.
ב-1998 יצאה עם בעלה, עודד דיסטל, לשליחות בת חמש שנים ביוון, כחלק מעבודתו כנספח כלכלי בשגרירות ישראל. לאחר חזרתם הם התגרשו, והיא החלה לעסוק במכירת בגדים יחד עם אחותה ובכתיבת ספרים.
ב-2016 הגישה את התוכנית "לא סותם ת'פה" ששודרה ברדיו גלי ישראל ביחד עם אראל סג"ל.
באפריל 2016 החלה להגיש, אחת לשבוע עם אראל סג"ל, את תוכניתו החדשה בגלי צה"ל.
השתתפה בתוכנית הפאנליסטים "הפטריוטים" בערוץ 20 ובסרטונים של כאן דיגיטל. במקביל, ובניגוד לתנאי העסקתה, כתבה מספר נאומים עבור פוליטיקאים ובראשם מירי רגב כאשר זו כיהנה כשרת התרבות.
בנובמבר 2020 החלה להגיש תוכנית יומית בתחנת הרדיו גלי ישראל.
היא כתבה באופן קבוע טורים עבור האתרים nrg ו"מידה", בירחון "נשים" ומ-2017 גם טורים ל"ישראל היום".
ביוגרפיה > בפוליטיקה

ב-4 בפברואר 2021, לקראת הבחירות לכנסת העשרים וארבע, שריין נתניהו את דיסטל-אטבריאן במקום העשירי ברשימת הליכוד לכנסת העשרים וארבע, והיא נבחרה לכנסת העשרים וארבע.
לקראת הבחירות לכנסת העשרים וחמש התמודדה דיסטל-אטבריאן בבחירות המקדימות למפלגת הליכוד (2022), נבחרה לרשימת המפלגה במקום ה-20 ונבחרה לכנסת. בדצמבר 2022 מונתה לשרה במשרד ראש הממשלה בממשלת ישראל השלושים ושבע. ב-17 בינואר 2023 שונה תפקידה לשרת ההסברה. עם כניסתה לתפקיד הודיעה על הקמת "מטה הסברה" לרפורמה המשפטית.
ב-9 במרץ 2023 הודיעה על התפטרותה מהכנסת במסגרת "החוק הנורווגי". ההתפטרות נכנסה לתוקף ב-12 במרץ.
ב-12 באוקטובר 2023, בעקבות ביקורת על כך שבימים שלאחר טבח שבעה באוקטובר, משרד ההסברה, שעמדה בראשו, לא ביצע ראיונות לתקשורת הזרה. וכן מכיוון שראש הממשלה הקים פורום מסבירנים חלופי למשרד ההסברה, שדיסטל-אטבריאן לא נכללה בו, הודיעה דיסטל-אטבריאן על התפטרותה מהממשלה וחזרתה לכנסת.ימים אחדים לאחר התפטרותה החליטה הממשלה על סגירת המשרד והעברת תקציבו, בסך 23.8 מיליון ש"ח, למנהלת שיקום יישובי הנגב המערבי כפי בקשתה. באמצע נובמבר 2023 הודיעה שהתפטרותה הייתה לאחר הוראה מלשכת ראש הממשלה שלמרות היותה שרת ההסברה, אסור לה להתראיין בחו"ל או בארץ או לייצר סרטוני הסברה מלבד פרסומות בטלוויזיה.
דעותיה הציבוריות

בכתיבתה ובהופעותיה התקשורתיות הביעה עמדות ימניות ותקפה את תרבות ה"תקינות פוליטית" ואת מדיניות השמאל הציוני. בין השאר האשימה את ארגוני הנשים ואת הפמיניסטיות בכך שהם מתעלמים מתקיפות מיניות ומעשי אונס כאשר המבצעים הם בני מיעוטים או מסתננים מאפריקה ומנסים למנוע מנושאים אלה לעלות לסדר היום הציבורי.
בשנת 2019 כתבה "צריך לומר זאת ביושר – נתניהו רוצה את החמאס על הרגליים והוא מוכן לשלם על כך מחיר כמעט בלתי נתפס – חצי מדינה משותקת, ילדים והורים בפוסט-טראומה, בתים מופצצים, אנשים נהרגים". בהמשך
הפכה לתומכת מובהקת של בנימין נתניהו ומביעה אמון מלא בחפותו ובמדיניותו. ב-16 בנובמבר 2023 אמרה כי הוא שבר אותי, הוא לא המלאך שפעם הערכתי. וכי אף על פי שאין כשיר ממנו לנהל את מלחמת חרבות ברזל, היא כל חייה תכעס עליו.
ב-2021 שיתפה סרטון מזויף שרמז כי נשיא ארצות הברית, ג'ו ביידן, נרדם בעת פגישה עם ראש הממשלה, נפתלי בנט. גורמים פוליטיים ועיתונאים שנכחו בפגישה טענו כי ביידן לא נרדם וכי הסרטון ערוך.
ב-7 בפברואר 2023, על רקע ההפגנות נגד הרפורמה המשפטית, טענה דיסטל-אטבריאן בראיון לגלי צה"ל כי גורמים אנטישמיים ומדינות זרות כמו גרמניה ואיראן מממנים את ההפגנות. שגריר גרמניה בישראל, שטפן זייברט, הביע אכזבה מטענה זו עקב כריכה במשפט אחד של גרמניה, מדינה דמוקרטית העוזרת לישראל, ושל איראן, שהיא מדינה טוטליטרית המאיימת להשמיד את ישראל. ב-31 בדצמבר 2023 בראיון ערוץ 13 האשימה את עצמה ביצירת שסע ופילוג, ואמרה כי הייתה חלק מהאנשים מהפוליטיקה ומהתקשורת שגרמו למדינה להיחלש, מה שלדבריה הוביל לטבח בטבח שבעה באוקטובר.
ספריה

בשנת 2009 יצא לאור ספרה הראשון, "ואם היו אומרים לך", בהוצאת כנרת זמורה-ביתן דביר. הספר מבוסס על מציאות חייה כאם לבן המתמודד עם הפרעות התפתחות ואוטיזם. הספר זכה בתמיכת מפעל הפיס "בהוצאה לאור של ספרים בעלי ערך ספרותי".
בשנת 2014 יצא לאור ספרה השני, "טווס בחדר מדרגות", בהוצאת כנרת זמורה-ביתן. הספר נכלל ברשימה הקצרה של המועמדים לפרס ספיר לספרות לאותה שנה, אולם לא זכה בפרס ספיר.
תביעות

בינואר 2020, במסגרת הסכם פשרה בתביעת דיבה שהגיש מני נפתלי נגד דיסטל-אטבריאן בגין התבטאותה בראיון שערכה איתו בתחנה, הסכימה תחנת הרדיו גלי צה"ל לשלם לנפתלי פיצוי של 16 אלף ש"ח.
בינואר 2022 נפסק, במסגרת הסכם פשרה בתביעה שהגישה דיסטל-אטבריאן נגד רונן צור, שעל צור לשלם לה פיצויים בסך 3,000 ש"ח, הוצאות משפט בסך 2,000 ש"ח והחזר אגרת בית המשפט ששולמה. הליך נוסף בין השניים, של תביעות הדדיות על לשון הרע הסתיים בסגירת ההליך.
חיים אישיים

דיסטל-אטבריאן גרושה ואם לשניים. בעשור השלישי של המאה ה-21, היא מתגוררת עם בן זוגה בדרום תל אביב יפו.
דיסטל מקיימת אורח חיים מסורתי עד דתי.
בשנת 2022 שיתפה את שיטת "החדר הסגור", שבאמצעותה טיפלה בבנה ושאותה פירטה בספרה "ואם היו אומרים לך", זאת על סמך מחקר עצמי שקיימה, ועל סמך הניסיון שלה עם בנה. לדבריה, אוטיזם הוא הימנעות מאינטראקציה חברתית, ובכך אוטיסטים "נבלעים בתוך עצמם", ויש דרכים למנוע זאת. לאחר לימוד הנושא היא הסתגרה עם הילד במשך חודשים בניסיון לרפא אותו ובסופו של טיפול אינטנסיבי גרמה לו להתחיל לתקשר עם העולם כדי לשרוד. בין השאר התבטאה לגבי הטיפול בבנה: "משכתי אותו מהשיער והוצאתי אותו, לא נתתי לו לאכול ולא נתתי לו לשתות, לא נתתי לו כלום. הוא הכריח את עצמו ללמוד לדבר כדי לשרוד". דבריה עוררו ביקורת גם אצל גורמים רשמיים - אלו"ט - אגודה לאומית לילדים ובוגרים עם אוטיזם מסרה כי אוטיזם היא לקות מורכבת, וכי יש אנשים בעלי רמות תפקוד שונות.
אלברטצרטופס

| אלברטצרטופס |
| --- | --- |
 
תקופה
קרטיקון עליון, 77.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: אלברטצרטופס
מינים
 A. nesmoi
שם מדעי
 Albertaceratops ‏ריאן, 2007

איור של אלברטצרטופס
אלברטצרטופס (שם מדעי: Albertaceratops) הוא סוג של דינוזאור ממשפחת הצרטופסיים - הדינוזאורים בעלי הקרניים. האלברטצרטופס חי באמריקה הצפונית בקרטיקון העליון בגיל הקמפן. שרידיו נתגלו באלברטה, קנדה ועל שמה הוא קרוי.
תיאור ומאפיינים

האלברטוצרטופס היה דינוזאור ממשפחת הצרטופסיים. הוא היה בעל אגן דמוי עוף והלך על כל ארבע רגליו. ראשו היה גדול ועוטר בעטרה (frill) בעלת חלונות בעצם שמקצהה העליון בלטו שני זיזים קצרים שהזדקרו כלפי מעלה. בניגוד לרוב בני תת-משפחת הצנטרוזאורים (צנטרוזאוריים) לאלברטוצרטופס היו קרני גבה מפותחות. במקום קרן אף היה לו בליטה גרמית קהה, בדומה לפכיריינוזאורוס. בעקבות גילוי צרטופסיים חדשים, בעיקר מהצנטרוזאורים הסיקו הפלאונטולוגים ששני קרני גבה מפותחות היה מאפיין משותף לכל הצרטופסיים (basal feature) וצנטרוזאורינאים מתקדמים יותר איבדו מאפיין בעת התפתחותם לטובת זיזים על העטרה וקרן אף ארוכה או גדולה.
אורכו היה כ-6 מטרים ומשקלו כשל קרנף.
האלברטצרטופס היה צמחוני וניזון מצמחייה נמוכה. פיו המצויד במקור חזק וסוללת שיניים חותכות יכול היה לטפל גם בצמחייה קשה. לפי ניתוח פילוגנטי שערך מייקל ראיין, האלברטוצרטופס הוא כנראה מהצנטרוזאוריים הקדומים והבסיסיים ביותר.
גילוי

אלברטצרטופס ידוע מגולגולת שלמה שנתגלתה באלברטה, קנדה, בחווה של ססיל נסמו (Cecil Nesmo) ב-2001 (ועל שמו קרוי שם המין A. nesmoi). הוא תואר וסווג כמין חדש רק ב-2007 על ידי מייקל ראיין.
הערות שוליים

1 2 3  Ryan, M.J. (2007). A new basal centrosaurine ceratopsid from the Oldman Formation, southeastern Alberta. Journal of Paleontology 81(2):376-396.
↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 51.
↑  המונח המקצועי הוא basal.
איור של אלברטוצרטופס לצד קורונוזאורוס.
דיאבלוצרטופס

| דיאבלוצרטופס |
| --- | --- |
 
תקופה
קרטיקון עליון, 79 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: דיאבלוצרטופס
מינים
 D. eatoni
שם מדעי
 Diabloceratops ‏קירקלנד, 2010

שחזור
דיאבלוצרטופס (שם מדעי: Diabloceratops) הוא סוג של דינוזאור ממשפחת הצרטופסיים - הדינוזאורים בעלי הקרניים. הדיאבלוצרטופס חי באמריקה הצפונית בקרטיקון העליון בגיל הקמפן, כ-79 מיליון שנה לפני זמננו. שרידיו נתגלו ביוטה, ארצות הברית והוא תואר ב-2010. פירוש שמו הוא "פנים בעלי קרניים שטניות", כאשר Diablo פירושו שטן ו-Ceratops פנים בעלי קרניים, והוא נקרא כך בשל זיזיו הארוכים הבולטים מהעטרה.
תיאור ומאפיינים

הדיאבלוצרטופס היה דינוזאור ממשפחת הצרטופסיים. הוא היה בעל אגן דמוי עוף והלך על כל ארבע רגליו. ראשו היה גדול ועוטר בעטרה (frill) בעלת חלונות בעצם שמקצהה העליון בלטו שני דוקרנים שהזדקרו כלפי מעלה. בניגוד לרוב בני תת-משפחת הצנטרוזאורים לדיאבלוצרטופס היו קרני גבה מפותחות (אך עדיין קצרות יחסית לקרני הטריצרטופס ושאר בני תת-משפחת הכסמוזאורים). קרן האף הייתה קצרה ולא השתמרה טוב במאובנים וייתכן שאף הייתה קהה. בעקבות גילוי צרטופסיים חדשים, בעיקר מתת-המשפחה צנטרוזאורים הסיקו הפלאונטולוגים שכל הצרטופסיים (basal feature) התאפיינו בשתי קרני גבה מפותחות, וצנטרוזאורים מתקדמים יותר איבדו מאפיין זה בעת התפתחותם לטובת דוקרנים על העטרה וקרן אף ארוכה או גדולה.
הדיאבלוצרטופס, שגילו הוא כ-79 מיליון שנה לפני זמננו, הוא אחד הצרטופסיים הקדומים ביותר שנתגלו.
אורכו היה כ-5.5 מטרים (18 רגל) ומשקלו כשל קרנף.
הדיאבלוצרטופס היה צמחוני וניזון מצמחייה נמוכה. פיו המצויד במקור חזק וסוללת שיניים חותכות היה מסוגל לטפל גם בצמחייה קשה.
הדיאבלוצרטופס חלק את בית גידולו עם הליתרונקס, דינוזאור טורף ממשפחת הטירנוזאוריים.
גילוי

דיאבלוצרטופס ידוע משתי גולגולות שלמות למחצה שנתגלו ביוטה, ארצות הברית. הגולגולת הראשונה נתגלתה ב-2002 אך תוארה והוגדרה כסוג חדש רק ב-2010 על ידי קירקלנד ועמיתיו.
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 51.
דיאבלוצרטופס במקום חיותו
אבודרהם (ספר)

| --- | --- |

שער הספר אבודרהם, דפוס ליסבון ה'ר"נ (1489)
 מידע כללי
 מאת:  רבי דוד אבודרהם
 סוגה:  הלכה
 נושא:  תפילה, ברכות ופיוטים
 הוצאה
 מקום הוצאה:  ליסבון
 תאריך הופעה ראשונה:  ה'ר"נ, 1489
 קישורים חיצוניים
 היברובוקס:  26894
אבודרהם או פירוש הברכות והתפילות הוא ספר הלכה העוסק בהלכות ופירוש הברכות והתפילה שחיבר רבי דוד אבודרהם, מחכמי ספרד במאה ה-14.
תוכן הספר

בהקדמת לספר כותב המחבר שסיבת כתיבת ספרו, היא מפני שדיני התפילה רבים הם, ובמשך זמן הגלות וריבוי הצרות, השתנו מנהגי התפילה בין המדינות, והמון העם מתבלבלים בנוסח התפילה, אינם מבינים את מילותיה, ולא יודעים את הלכותיה. תוכן הספר כולל ליקט מן התלמוד בבלי ומהתלמוד ירושלמי ודברי הגאונים בענייני ביאור התפילות, הלכות ומנהגי התפילה וביאור טעמיהם.
בראש הספר מפרט המחבר שלושה שערים עם דינים וביאורים שונים:
השער הראשון - ביאור מצות קריאת שמע ערבית ושחרית וזמניהם.
השער השני - ביאור תיקון התפילות וענייניהם.
השער השלישי - ביאור ברכת המצוות ודיניהם.
בנוסף מופיעים בו תשובת הר"י בן פלאט, דין מאה ברכות סדר קריאת שמע שעל המטה.
הבית יוסף מרבה לציין לספר זה.
מקורות החיבור

חלק מהחיבור הוא ליקוט מהתלמוד בבלי, תלמוד ירושלמי וכן מכתבי הגאונים וראשוני הראשונים.
מהגאונים מביא את דברי רב סעדיה גאון, רב עמרם גאון, רב נטרונאי גאון, רב האי גאון, בה"ג, שאילתות ורב שמואל בן חפני. מראשוני הראשונים הוא מזכיר את ר"י אבן גיאת, ר"י בן ברזילי וחבריהם.
לכתיבת פירוש התפלות השתמש בספר הערוך ובספרי רש"י ופירושיו וכן בפירושי אבן עזרא.
בספרות השו"ת השתמש בתשובות רב האי, תשובות הרי"ף, הרמב"ם והרא"ש ותשובות ר"מ מרוטנברג, כן מצטט מחכמי אשכנז, בהם רבי אלעזר מגרמייזא וכן מחכמי צרפת בהם רבינו תם ובעלי התוספות.
הוצאה לאור

את כתיבת הספר סיים המחבר בשנת ה'ק'. הספר נדפס לראשונה בליסבון, ה'ר"נ, (1489). נדפס שוב בוונציה בשנת ה'שכ"ו (1566) ומאז לא נדפס זמן רב. הספר חזר ונדפס שוב באמשטרדם בשנת ה'תפ"ו (1726) על ידי המדפיס הרב מנחם מן (בן הרב שלמה הלוי) במהדורה זו נוספה הסכמתו של רבה של אמשטרדם רבי אברהם בן יודא.
במהדורת פראג, ה'תקמ"ד (1784) נוספה הסכמה מאת הנודע ביהודה רבי יחזקאל לנדא.
בשנת ה'תשס"א (2001) יצאה לאור מהדורה מוערת עם הערות ומראי מקומות בשם תהילה לדוד, בעריכת הרב מנחם אברהם בראון, בהוצאת מכון אור הספר, ירושלים.
כתבי יד

כתב יד מהספרייה הבריטית אוסף גסטר 759, OR 10727.
כתב יד אוקספורד בודלי HUNT.210
כתב יד טורינו A.11.29